# Cserkészet

### A Wikipédiából, a szabad lexikonból.

Az első cserkésztábor emlékműve Brownsea szigetén (Anglia)

A cserkészet egy világméretű ifjúsági mozgalom, melynek alapvető célja az ifjúság testi, lelki és szellemi nevelése, képzése. Azt szeretné elérni, hogy tagjai felnőtté válva a társadalom hasznos, cselekvőképes részévé váljanak.

„A cserkészet önkéntes és politikamentes vallásos ifjúsági nevelőmozgalom, mely mindenki előtt nyitott, származási, faji, vagy vallási megkülönböztetés nélkül. A mozgalom célját, elveit és módszereit az alapító Lord Robert Baden-Powell határozta meg.” (WOSM - World Organization of the Scout Movement, 1989)

Annak ellenére, hogy a cserkészet alapjában véve ifjúságnevelő mozgalom, minden korosztály megtalálhatja benne a helyét. A 6-11 évesek a kiscserkészek, a 12-16 évesek a cserkészek, 16 éves kortól lehet valaki rover (vándor) egészen addig, míg aktívan be tud még kapcsolódni a cserkészéletbe, ha pedig már nem (munka, család stb. miatt), akkor felnőttcserkész (öregcserkész) lehet. A cserkészet életforma, egy életre szól.

A cserkészet alapegysége az őrs, mely 6-8 fő kis közössége, élén a náluk néhány évvel idősebb őrsvezetővel. Minden cserkésztevékenység alapvetően őrsi keretben történik: a hetente tartott őrsi gyűléseken sajátítják el vezetőiktől az ismeretanyagot a cserkészek, melyekből rendszeresen megtartott próbákon számolnak be. Több őrs alkothat egy rajt, melyet a rajparancsnok fog össze, több raj építi fel a csapatot. A cserkészcsapat élén a csapatparancsnok áll. A cserkészcsapatok közti munkát országos szinten a Magyar Cserkészszövetség koordinálja.

## [szerkesztés] Története

### [szerkesztés] A kezdetek - Baden-Powell

Fő szócikk: Robert Baden-Powell
Baden-Powell, az alapító

A cserkészmozgalom alapjait Lord Robert Baden-Powell of Gilwell (a cserkészek számára röviden Bi-Pi), a brit gyarmatbirodalom katonatisztje a második búr háborúban rakta le. Bi-Pi Mafeking erődjét védte ötszörös búr túlerő ellen[1]. Az ostrom (1899-1900) során önkéntes fiatal fiúkból futárszolgálatot szervezett, így egyrészt nekik is elfoglaltságot adott a hosszú ostrom alatt, másrészt katonáit más feladatokra tudta átcsoportosítani. A fiatalok megbízhatóan te ljesítették feladataikat, ezért egy iránytűt és lándzsahegyet ábrázoló jelvényt ajándékozott nekik (a cserkészliliom szimbóluma is az iránytűből ered).

A hosszas és elszánt küzdelem, amellyel megvédte az erődöt, nemzeti hőssé tette az Egyesült Királyságban. 1899-ben kiadott katonai kiképzési kézikönyvét (Aids to Scouting) elkapkodták a boltokból, és számos tanár és ifjúsági szervezet használta segédanyagként.

1906 júliusában Ernest Thompson Seton, egy Egyesült Államokban élő kanadai elküldte neki The Birchbark Roll of the Woodcraft Indians című könyvének egy példányát. Októberben találkoztak, és kicserélték gondolataikat a fiatalok képzéséről.[2]

Látva a könyv nagy sikerét, Bi-Pi újraírta Aids to Scouting című könyvét fiatalabb olvasók számára. Miután elkészült egy piszkozattal, 21 különböző társadalmi hátterű fiút gyűjtött össze, és egy egyhetes nyári tábort szervezett, hogy nevelési programját a gyakorlatban is kipróbálja. Ezt az 1907 augusztusában, az angliai Brownsea Islanden tartott tábort tekintik a cserkészet megalapításának.[3]

1908-ban jelent meg Scouting for Boys (Cserkészet fiúknak) című könyve, amely az Aids to Scouting ifjúsági változata volt. Baden-Powell eredeti elképzelései szerint ötleteit már létező ifjúsági szervezetek, például a Boys' Brigade használhatták volna nevelési programjukban, azonban spontán módon sorra alakulni kezdtek a cserkészcsapatok, akik a segítségét kérték. Ő támogatta őket, és így indult a cserkészmozgalom terjedése.

### [szerkesztés] A mozgalom elterjedése

A cserkészmozgalom a Scouting for Boys megjelenése után gyorsan elterjedt a Brit Birodalomban. Az első elismert Anglián kívüli csapatot Gibraltárban alapították 1908-ban; közvetlenül ez után Máltán is megalakult egy csapat. Az első, jóváhagyott cserkészprogrammal rendelkező domínium Kanada lett, amit Ausztrália, Új-Zéland és Dél-Afrika követett. A brit domíniumokon kívül az első ország, amelynek elismert cserkészprogramja volt, Chile volt. 1910-re a cserkészet megjelent Argentínában, Dániában, Finnországban, Franciaországban, Németországban, Görögországban, Indiában, Brit Malájföldön, Mexikóban, Hollandiában, Norvégiában, Oroszországban, Svédországban és az Egyesült Államokban.[4] Az első cserkésztalálkozó, melyet 1909 szeptemberében tartottak a londoni Chrystal Palace-nél, 10 000 fiút és – első alkalommal – lányokat is vonzott.

A program eredetileg a 11-18 éves fiúkra fókuszált, de ahogy a mozgalom nőtt, nyilvánvalóvá vált az igény vezetőképzésre, valamint fiatalabb és idősebb fiúk, illetve lányok számára szóló programra is. Az első, kiscserkészek illetve roverek számára szóló programok az 1910-es évek végén készültek el. A cserkészmozgalomtól szervezetileg függetlenül működtek, amíg az adott ország cserkészszövetsége hivatalosan el nem ismerte őket. Az Egyesült Államokban például már 1911-től foglalkoztak kiscserkészekkel, de a hivatalos elismerésre 1930-ig várni kellett.[5][6][7][8]

Ez a szakasz még csonk. Segíts te is a kibővítésében!

## [szerkesztés] A mozgalom jellegzetességei

### [szerkesztés] A cserkészmódszer

- A cserkészmódszer folyamatos, lelkiismeretre hallgató önnevelési rendszer, amely az alábbi elemekből tevődik össze: A cserkésztörvények és fogadalmak. A cserkészmódszer "szíve" az alapelveket életszabályként megfogalmazó cserkésztörvények és az azok megtartására önként tett fogadalmak.
- Cselekedve tanulás. A cserkészet arra törekszik, hogy az ismeretszerzés alapja a személyes megfigyelés, cselekvés és tapasztalat legyen.
- Kiscsoportos (őrsi) rendszer. A cserkészek a cserkészmozgalomban korosztályi igényeiknek megfelelően szerveződött öntevékeny kisközösségekben (őrsökben, rajokban stb.) vesznek részt.
- Folyamatos, ösztönző és változatos programok. A cserkészek a céloknak és a résztvevők érdeklődésének megfelelő folyamatos, ösztönző és változatos programokon és tevékenységekben vesznek részt, amelyek ismeretszerzést, játékokat, énekeket és hasznos gyakorlatokat, valamint közösségi szolgálatokat foglalnak magukba. Ezen tevékenységek keretét próbarendszerek határozzák meg.
- Szimbolikus keret. A cserkészetben a jelképek és a keretmesés környezet használata olyan eszközök, amelyek a cserkészet által vállalt elvek és célok megértését segítik.
- Természeti környezet. A természet minden téren előnyösen járul hozzá a fiatalok fejlődéséhez. Ezért a cserkészek a programokat lehetőleg a szabadban, természeti környezetben végzik.
- Önnevelés. Minden cserkész tudatosan és aktívan vegyen részt saját fejlődésében személyes fejlődési célok és az ehhez vezető módszerek meghatározásával, illetve a feladatok végrehajtásával és értékelésével.
- Felnőtt vezetők részvétele. A cserkészetben a felnőttek részvétele a felnőtt vezetők és a fiatalok önként vállalt kapcsolatán, barátságán alapszik. A vezető feladata az önnevelési folyamat segítése a cserkészet módszereivel, a céloknak és alapelveknek megfelelően.

### [szerkesztés] Tevékenységek

Ez a szakasz még csonk. Segíts te is a kibővítésében!

### [szerkesztés] Egyenruha és jelvények

Ez a szakasz még csonk. Segíts te is a kibővítésében!

## [szerkesztés] Korcsoportok

Ez a szakasz még csonk. Segíts te is a kibővítésében!

## [szerkesztés] Felnőttek és vezetők

Ez a szakasz még csonk. Segíts te is a kibővítésében!

## [szerkesztés] Cserkészet világszerte

Bár a cserkészmozgalmat az Egyesült Királyságban alapították, azóta világszerte elterjedt. Az első külföldi cserkészszövetség Máltán alakult, de ma már csaknem minden országban van legalább egy cserkészszövetség. Öt országban (Kuba, Kína, Mianmar, Laosz, Észak-Korea) be van tiltva a cserkészet, ezeken kívül egyedül Andorrában nincsenek cserkészek[9]. Az egyes szövetségek önállóak, de a nemzetközi együttműködés a kezdetektől fogva a mozgalom alapkövének számít. 1922-ben alakult meg az (akkor még csak fiúk előtt nyitott) WOSM (World Organization of the Scout Movement, Cserkész Világszövetség), amely a nemzetközi irányítás feladatai mellett megszervezi a négy évente rendezett dzsemborikat is.[10]

1928-ban a magyarországi Parádon alakult meg a WOSM párja, a lánycserkész szövetségeket összefogó WAGGGS (World Association of Girl Guides and Girl Scouts).

Ma a két legnagyobb ernyőszervezet a csak fiú és a koedukált szövetségeket összefogó WOSM, valamint a hangsúlyozottan lányneveléssel foglalkozó, de ma már koedukált szövetségek előtt is nyitott WAGGGS.

### [szerkesztés] Tagság

Jelenleg a WOSM mintegy 28 milliós[11], a WAGGGS mintegy 10 milliós[12] taglétszámmal rendelkezik. A világ 216 országában és területén élnek cserkészek, és összesen 6 ország van, ahol nem.[13]

### [szerkesztés] Alternatív szövetségek

Tizenöt éve telt el a Scouting for Boys megjelenése és a WOSM megalakulása között; ezalatt a könyvből több tucatnyi nyelven több millió példány kelt el. Ezalatt az időalatt a cserkészet sorsa a világ ifjúságának kezébe került, és nem lehetett egységes szervezetként megőrizni.

Számos alternatív szervezet alakult már a kezdetektől fogva. Vannak köztük olyanok, akik nem fogadják el a cserkészet alapelveit, de szeretnek hasonló tevékenységekben részt venni. Mások szerint a WOSM sokkal inkább politikai kérdésekre koncentrál az ifjúság helyett, szemben Baden-Powell eredeti elképzeléseivel. Szerintük a cserkészet - a tartósan fennálló szervezeteket törvényszerűen elérő politikai befolyások miatt - eltávolodott a gyökereitől, ezzel szemben ők a legkorábbi, legegyszerűbb módszerekhez nyúlnak vissza.[14][15]

A világon ma legalább 520 különböző országos vagy regionális cserkészszövetség létezik. Többségük szükségét érezte a szervezett nemzetközi együttműködésnek a közös irányvonalak meghatározása és az egyes szervezetek programjainak koordinálása érdekében. Összesen hat nemzetközi szövetség létezik 437 tagszervezettel, melyek közül a két legnagyobb, a WOSM és a WAGGGS összesen 362 szövetséget, a cserkészek túlnyomó többségét soraiban tudja[16].

Az alternatív szövetségek négy kategóriába sorolhatók: emigráns cserkészszövetségek (Scouts-in-Exteris), független cserkészszövetségek, cserkész-szerű ifjúsági szervezetek, valamint olyan politikai és katonai ifjúsági szervezetek, amelyek a cserkész módszer egyes elemeit használják vagy utánozzák.

## [szerkesztés] Cserkészet Magyarországon

Fő szócikk: Cserkészet Magyarországon
Ez a szakasz még csonk. Segíts te is a kibővítésében!

## [szerkesztés] Lásd még

- Híres cserkészek listája

## [szerkesztés] Források

1. ^ The Siege of Mafeking, BritishBattles.com (letöltve: 2007.01.11.)
2. ^ Ernest Thompson Seton, The Ultimate Boy Scouts of America History Site (letöltve: 2007.01.11.)
3. ^ Brownsea and its significance - The world's first Scout Camp, "Johnny" Walker's Scouting Milestones Pages (letöltve: 2007.01.11.)
4. ^ The History of Scouting, ScoutBase UK (letöltve: 2007.04.04.)
5. ^ The History of Scouting, ScoutBase UK (letöltve: 2007.04.04.)
6. ^ The Evolution od Cubbing - a 90 Year Chronology, Cubbing Through the Decades (letöltve: 2007.04.04.)
7. ^ Cub Scouting: History, BSA - San Francisco Bay Area Council (letöltve: 2007.04.04.)
8. ^ Roves Scouts - Scouting for Men, Scouting Milestones (letöltve: 2007.04.04.)
9. ^ Scouting Elsewhere, scout.org (letöltve: 2007.01.27.)
10. ^ World Scout Jamborees History, scout.org (letöltve: 2007.01.27.)
11. ^ Census, scout.org (letöltve: 2007.01.27.)
12. ^ Our World, wagggs.org (letöltve: 2007.01.27.)
13. ^ Census, scout.org (letöltve: 2007.01.27.)
14. ^ American Tarditional Scouting, inquiry.net (letöltve: 2007.01.27.)
15. ^ The Baden - Powell Scouts' Association (letöltve: 2007.01.27.)
16. ^ All Scouting Associations in Every Country, troop97.net (letöltve: 2007.01.27.)

## [szerkesztés] Külső hivatkozások

- Cserkész Világszövetség (WOSM) (angol, francia, spanyol, orosz)
- Cserkészlány Világszövetség (WAGGGS) (angol, francia, spanyol)
- Magyar Cserkészszövetség
- Pukánszky Béla - Németh András: Neveléstörténet c. könyve a cserkészetről

A lap eredeti címe "http://hu.wikipedia.org../../../c/s/e/Cserk%C3%A9szet.html"

Kategóriák: Szakaszcsonkok | Csonkok 2006 márciusából | Cserkészet

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Česky
- Dansk
- Deutsch
- Ελληνικά
- Español
- Esperanto
- Français
- עברית
- Italiano
- Bahasa Melayu
- Nederlands
- 日本語
- Polski
- Português
- Русский
- Slovenčina
- Suomi
- Svenska
- Bân-lâm-gú
- 中文